Ar vaouez yaouank zo dirak he barnerion. Ni zo en ur lezvarn correctionnel. Hag an deiz-se  a oa barnet pevar den, tri faotr hag ur vaouez. Daou baotr o doa gwerzhet kannabis, ar pezh a zo difennet grons ober, hag an daou zen all o doa butunet hepken. Met ar vaouez a faote dezhi gwerzhiñ ivez evit paeañ he faktouroù EDFhe deus displeget dar varnourion ! Un den oa daet a Baris evit degas dezhi, ha dan daou zen all ivez, ar butun drol ar chanabl, da werzhan pe da vutuniñ. Met arrestet oa bet ar paotr en ti-gar, tapet get ar valtouterion ha lakaet en toull bach. Eno, lâret en doa anvioù e  genseurted dar bolis. Ha setu ar pevar den dirak o barnerien .  Ar vaouez, daou vloaz war-nugent anezhi, div verch yaouank dezhi, ne oa ket en he aes dirak ar varnerion, met reskont a rae memestra do goulennoù. Ya dalchet he deus da vutuniñ kanabl. Ya dispign a ra war-dro pevar-ugent euro bep miz evit butuniñ. Ya nhe deus nemet pemp kant euro roet get an alokasionoù bep miz evit ober war-dro an tiad, mageiñ ar vugale hag an all doberieù arall... Nann ne laboura ket. Nann ne faota  ket dezhi cheñch.  Seurt respontoù nend inbt ket graet evit plijet dar varnerion. Chwi zo chwi un toksikomanez eme prezidantez ar jury. Non ket a reskont ar vaouez... Hag ur barnour all, yaouank awalch : Neo ket ur skouer brav a roit aze do merched... Ar vaouez a glask distag ur respont balbouzet ken izel an taol-man ma chom digomprenus...  Reskontet vo memestra met get hech avokatez : ar vaouez yaouank a ra war-dro he bugale; bemdez o chas dar skol war droad. Gwir eo, emañ bet  lakaet ar merched edan gouarnasion ar servijoù sokial, dar re man da soursial anezhe, met lesket int bet get o mamm ur sort...  Neo ket aes, bout barnet evel-se. Nheller ket reskont dar barnerion. Butuniñ a ra butun droll kanabl, ar vaouez yaouank. Met daoust ag e tiover he merched abalamour da gement-se ? Ha diover a reont karantez, choarioù, kalon ur vamm ? Neo ket sur. Ha penaos buhez o deus, ar varnerion-se doch o zu ? Hag o deus bugale ? Ha tud vad int ? Ha mont a reont-int bemdez da gas  o bugale dar skol ? Ha pegement e vez touchet gante bep miz ? Petra e vez evet gete ? Butuniñ a reont kanabl a wechoù ?  Tri mizh toull-bach get sursis deus tapet ar vaouez yaouank. Aesoch eo barniñ evit bout barnet. Netra suroch. 